Premierminister (Belize)
De Premierminister von Belize is de Baas von de Regeren von Belize.

De Premierminister hett sien Seet in dat Sir Edney Cain Building in Belmopan. Sien Titel is The Right Honourable.

Rechten un Plichten 

Offiziell insett warrt de Premierminister von’n Generaalguvernör von Belize, wat de Vertreder von de Monarchie von Belize (in Personalunion mit de Monarchie von dat Vereenigte Königriek) is. De Generaalguvernör schall den Föhrer von de Partei as Premierminister insetten, de de Mehrheit von de Afornten von dat Repräsentantenhuus achter sik hett. De Premierminister mutt dormit sülvs ok as Afornten in dat Repräsentantenhuus wählt ween.

De Premierminister dröff na de Verfaten von Belize maximaal dree Legislaturperioden lang in’t Amt blieven.

De Premierminister hett en Viez-Premierminister (Deputy Prime Minister) an’e Sied, de siene Opgaven övernimmt, wenn de Premierminister in’t Butenland is oder anners sien Opgaven nich wohrnehmen kann.

De Premierminister hett dat Recht, en Reeg von Maten von Repräsentantenhuus oder Senaat as Ministers to beropen, de mit em dat Kabinett von Belize billt. Ok de Staatsministers warrt von em insett.

De Rull von’n Premierminister is in de Verfaten von Belize in Afsnidd 37 fastleggt un de von’n Viez-Premierminister in Afsnidd 38.

Historie 

Bevör Belize 1981 unafhängig worrn is, weer dat Rebeed as Brietsch-Honduras en Kolonie von Grootbritannien. De Kolonie harr von 1961 bet 1964 en Eersten Minister un denn von 1964 bet 1981 en Premier. Eerst mit de Unafhängigkeit 1981 is de Baas von de Regeren denn Premierminister nöömt worrn.

Amtsinhebbers

Viez-Premierministers

Weblenken 

 De Premierminister op belize.gov.bz (engelsch)

Politik
Belize